Várdomb  község Képviselő-testülete

Szám:141-21/2012.

J e g y z ő k ö n y v

Készült: Várdomb község Képviselő-testülete 2012. október 24-én, a községházán megtartott rendkívüli képviselő-testületi ülésen.
Az ülés kezdete: 18. óra 

Jelen vannak: Simon Csaba polgármester

Boros Tiborné, Csillag József, Kovács Ferenc és Vári József képviselő-testületi tagok.
Tanácskozási joggal megjelent: Nagyné Pohlon Mónika körjegyző.
Simon Csaba polgármester üdvözli a megjelenteket, megállapítja, hogy 5 fő képviselő-testületi tagból 5 fő jelen van, az ülés határozatképes, így az ülést megnyitja. Ismertette a testületi ülés napirendi pontjait, melynek tárgyalásával a képviselők egyet értettek. 
N a p i r e n d :

1./ Adósságmegújító hitel iránti igény benyújtásának megtárgyalása. 

Előadó: Simon Csaba polgármester
2./  Integrált Közösségi és Szolgáltató Tér címen elnyert támogatásról döntés.

Előadó: Simon Csaba polgármester
3./ Bejelentések, kérdések
1./ Adósságmegújító hitel iránti igény benyújtásának megtárgyalása. 

Simon Csaba polgármester: A képviselők az 1. számú napirendi ponttal kapcsolatos előterjesztést kézhez kapták. A rendkívüli ülés összehívásának oka, hogy az OTP Bank felé 2012. október 26-ig jelezni kell az adósságmegújító hitel iránti igényünket és annak összegét.  Pontosan nem tudjuk megmondani az év végén fennálló hitelállományunkat. Javaslom, hogy a hiteligényünk összeg egyezzen meg az év elején igényelt folyószámla hitelkeretünkkel.  

Boros Tiborné képviselő: A hitelállományunkkal kapcsolatos kimutatás szerint is a 2012. évi záró hitelállomány összege eléri a 17 millió forintot.  A napkollektorok felszerelésére még 4 millió forint önrésszel kell rendelkeznünk. 

Simon Csaba polgármester: A folyószámla hitelkeretünk 23,5 millió forint, azért is javaslom, igényeljük meg ezt az összeget, mert a Kormánynak is jóvá kell hagynia a felvehető hitelkeretet. Amennyiben ennél kevesebbet fogadnak el, akkor még mindig vissza tudjuk fizetni a december végén fennálló hitelállományunkat.  Továbbá javaslom, hogy az adósságmegújító hitel lejáratának idejét 5 évben határozzuk meg. 

A képviselők részéről, több kérdés, hozzászólás nem hangzott el.

A polgármester javaslatára a képviselők 5 igen szavazattal ellenszavazat nélkül az alábbi határozatot fogadták el:
65/2012(X.24.) számú határozat

Várdomb Község Önkormányzatának Képviselő-testület úgy határozott, hogy a 2012. december 21-én fennálló likvid hitelét 23,5 millió forint összegű, középlejáratú, 5 éves adósságmegújító amortizálódó célhitelre váltja át. Meghatalmazza a polgármestert az adósságmegújító hitel előkészítésével 

Felelős: Simon Csaba

Határidő: azonnal
2./  Integrált Közösségi és Szolgáltató Tér címen elnyert támogatásról döntés.


Előadó: Simon Csaba polgármester

Simon Csaba polgármester tájékoztatja a képviselőket, hogy a művelődési ház bővítésére, felújítására az IKSZT pályázaton elnyert 54 millió forint felhasználásáról célszerű lenne dönteni. A beruházás megvalósításához az elnyert összegen felül még a településnek önrészként még 40 millió forintot kellene biztosítani. Sajnos évek óta keressük a megoldást, az önrész összegét csak hitelből tudnánk fedezni, ami Várdomb teljes eladósodását jelentené. A művelődési ház ilyen irányú bővítését Várdomb szintű településen túlzottan nagy beruházásnak gondolom. A művelődési ház felújítását, bővítését, korszerűsítését fontosnak tartom, de nem ilyen mértékben. Ahhoz hogy más pályázaton indulhassunk vissza kell adni ezt az elnyert pályázati összeget, mert kizáró ok is lehet.
A képviselők a javaslattal egyetértettek, kérdés hozzászólás a témával kapcsolatban nem hangzott el. 

A polgármester javaslatára a képviselők 5 igen szavazattal ellenszavazat nélkül az alábbi határozatot fogadták el:
66/2012(X.24.) számú határozat

Várdomb Község Önkormányzatának Képviselő-testület úgy határozott, hogy a művelődési ház külső és belső felújítására, bővítésére, korszerűsítésére az IKSZT pályázaton elnyert 54.084.000,- forint összegű támogatást visszaadja, a pályázat megvalósításához szükséges önerőt nem tudja biztosítani.

Felelős: Simon Csaba polgármester

Határidő: 2012. november 10. 

3./ Bejelentések, kérdések

Simon Csaba polgármester tájékoztatja a képviselőket, a LEADER pályázat keretében  – a vidéki örökség megőrzésére és a falumegújításra és – fejlesztésre igénybe vehető támogatások igénybevételére kiírt pályázati anyagot a képviselőknek megküldtük. A pályázati lehetőségekkel kapcsolatban a nemzetiségi önkormányzat jelezte, hogy szeretne pályázni a templom felújításra. Az alapítványok, egyesületek önerő nélkül pályázhatnak, önkormányzatoknak az áfa összegét önerőként kell előteremteni, ami szintén korlátozza a pályázati lehetőségeinket. 
Vári József képviselő: A falumegújítás keretében lehetőség van a helyi termékek értékesítésére, helyi piac kialakítására. Az volt alsó iskola épületének udvara, kihasználatlanul áll, mérlegelnünk kellene a piac kialakításának lehetőségét. Vizsgáljuk meg, milyen feltételekkel lehetne kialakítani piacot az épület udvarán. 

Simon Csaba polgármester: A piac kialakításának feltételeit és a pályázaton való részvételünket megvizsgáljuk.
Más kérdés, bejelentés nem hangzott el, a polgármester a testületi ülést 19.00 -kor bezárta.
Kmf.
Simon Csaba






Nagyné Pohlon Mónika

polgármester



    

                      körjegyző

